THANI แรลลี่ 4 วันพุ่ง 13% โบรกฯชี้หุ้นแลกการ์ด-ยอดขายรถบรรทุกโตเด่น ชูเป้า 5 บ.
THANI แรลลี่ 4 วันพุ่ง 13% โบรกฯชี้ราคาหุ้น “แลกการ์ด”-ยอดขายรถบรรทุกโตต่อเนื่องในปี 65 ส่วน NPL คาดว่าจะลดลงอย่างมีนัยยะในไตรมาส 4/64 แนะนำ “ซื้อ” เป้า 5 บ.
9 ธ.ค. 2564

ผู้สื่อข่าวรายงานว่าวันนี้ (9 ธ.ค. 2564) ราคาหุ้น บริษัท ราชธานีลิสซิ่ง จำกัด (มหาชน) หรือ THANI ณ เวลา 14:57 น. อยู่ที่ระดับ 4.56 บาท เพิ่มขึ้น 0.18 บาท หรือ 4.11% โดยทำจุดสูงสุดที่ 4.60 บาท และทำจุดต่ำสุดที่ 4.34 บาท ด้วยมูลค่าการซื้อขาย 1.06 พันล้านบาท

ทั้งนี้ราคาหุ้น THANI ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 4.04 บาท เมื่อวันที่ 2 ธ.ค. 64 คิดเป็นการปรับตัวเพิ่มขึ้น 0.52 บาท หรือคิดเป็น 12.87% 
บริษัท หลักทรัพย์ กสิกรไทย จำกัด (มหาชน) ระบุในบทวิเคราะห์ (9 ธ.ค. 2564) โดยคาดยอดขายรถบรรทุกจะยังเติบโตดีต่อเนื่องในปีหน้า ขณะที่ NPL คาดว่าจะลดลงอย่างมีนัยยะในไตรมาส 4/2564 ทั้งนี้ราคาหุ้นของ THANI ถือว่า Laggard โดยจากต้นปีจนถึงปัจจุบัน ราคาปรับตัวขึ้นเพียง 5.30% เทียบกลุ่มที่ขึ้นมา 66-96% อย่างไรก็ดีแนะนำ “ซื้อ” ราคาเป้าหมาย 5 บาท